## Odluka o utvrđivanju visine iznosa sredstava

### NN 13/1993 (5.2.1993.), Odluka o utvrđivanju visine iznosa sredstava

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi odredbe članka 22. Statuta Republičkog fonda zdravstvenog
osiguranja i zdravstva Hrvatske ("Narodne novine" broj 48/90),
Skupština Republičkog fonda zdravstvenog osiguranja i zdravstva Hrvatske
na 10. sjednici, održanoj 29. siječnja 1993. godine, donijela je

## ODLUKU

### o utvrđivanju visine iznosa sredstava koje Republički fond zdravstvenog osiguranja i zdravstva Hrvatske osigurava za isplatu plaća zdravstvenih djelatnika pripravnika i specijalizanata u zdravstvenim ustanovama

I.

Ovom odlukom utvrđuje se visina iznosa sredstava koje Republički fond
zdravstvenog osiguranja i zdravstva Hrvatske (u daljnjem tekstu: Republički
fond) osigurava za isplatu plaća zdravstvenih djelatnika pripravnika i
specijalizanata u zdravstvenim ustanovama, te način i rokove isplate navedenih
iznosa.

II.

Naknada iz prethodne stavke pripeda zdravstvenim djelatnicima, koji
sukladno odredbi članka 171. Zakona o zdravstvenoj zaštiti i zdravstvenom
osiguranju ("Narodne novine" broj 12/91 - pročišćeni tekst 19/91,
53A/91, 18/92 i 69/92 - u daljnjem tekstu: Zakon) provode pripravnički
staž u zdravstvenim ustanovama prema Pravilniku o pripravničkom stažu i
stručnim ispitima zdravstvenih radnika ("Narodne novine" broj
6/91), i Pravilnika o kriterijima za primanje na pripravnički staž zdravstvenih
radnika ("Narodne novine" broj 12/91), te zdravstvenim djelatnicima
koji su sukladno odredbi članka 174. Zakona nalaze na specijalizaciji u
zdravstvenim ustanovama koje ispunjavaju za to propisane uvjete.

III.

Iznosi sredstava koje Republički fond osigurava za isplatu plaća zdravstvenih
djelatnika iz točke II. ove odluke utvrđuje se u mjesečnim neto iznosima:

l. a) za pripravnike VSS u iznosu od: 59.121 HRD za prosinac 1992. godine

72.848 HRD ra siječanj 1993. godine

b) za pripravnike VŠS u iznosu od : 45.32B HRD za prosinac 1992. godine

55.897 HRD za siječanj 1993. godine

c) za pripravnike SSS u iznosu od: 33.502 HRD za prosinac 1992. godine

41.167 HRD za siječanj 1993 godine

2. za specijalizante u iznosu od: 84.458 HRD za prosinac 1992. godine

103.782 HRD za siječanj 1993. godine

Na iznose utvrđene u prethodnoj stavci dodaju se pripadajući porezi
i doprinosi.

Iznose sredstava iz stavke 1. i 2. ove točke Republički fond će isplatiti
u roku od 15 dana od podnesenog zahtjeva zdravstvene ustanove za isplatu
utvrđenih iznosa uz koji mora biti priložen popis uposlenih zdravstvenih
djelatnika, koji ispunjavaju uvjete utvrđene u točki II. ove odluke s naznakom
datuma zasnivanja radnog odnosa, odnosno početka specijalizacije.

Zdravstvena ustanova isplaćuje plaće svojim zdravstvenim djelatnicima
pripravnicima i specijalizantima sukladno odredbama Zakona o radnim odnosima
("Narodne novine" broj 25/92 - pročišćeni tekst), općeg kolektivnog
ugovora za javne djelatnosti i javna poduzeća ("Narodne novine"
broj 66/92), te svojih općih akata.

IV.

Stupanjem na snagu ove odluke prestaje vrijediti Odluka o utvrdivanju
plaća zravstvenih djelatnika pripravnika i specijalizanata ("Narodne
novine" broj 70/91. 64/92 i 82/92).

V.

Ova odluka stupa na snagu danom objave u "Narodnim novinama",
a primjenjuje se od 1. prosinca 1992. godine.

Klasa: 025-04/93-01/13

Urbroj : 338-24-93-1

Zagreb, 29. siječnja 1993.

Predsjednik Skupštine Republičkog fonda

**prim. dr. sci. Mate Ljubičić, v. r.**

Odluka, NN 13/1993-216
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)